Na temelju članka 9. stavka 2. Zakona o ugostiteljskoj djelatnosti (“Narodne novine” broj, [85/15](https://www.zakon.hr/cms.htm?id=17727), [121/16](https://www.zakon.hr/cms.htm?id=17729), [99/18](https://www.zakon.hr/cms.htm?id=35271), [25/19](https://www.zakon.hr/cms.htm?id=38981), [98/19](https://www.zakon.hr/cms.htm?id=40827), [32/20](https://www.zakon.hr/cms.htm?id=43439), [42/20](https://www.zakon.hr/cms.htm?id=44151), 126/21 i 152/24) i članka 40. Statuta Grada Makarske (Glasnik Grada Makarske broj 3/21) Gradsko vijeće Grada Makarske na \_\_\_ sjednici održanoj dana \_\_\_\_\_\_\_\_\_\_\_ 2025.g., donosi

ODLUKU

o dopuni Odluke o radnom vremenu ugostiteljskih objekata

na području grada Makarske

Članak 1.

U Odluci o radnom vremenu ugostiteljskih objekata na području grada Makarske (Glasnik Grada Makarske, br. 3/2016 i 21/2017) iza članka 14. dodaje se članak 14.a koji glasi:

 *„Izvan naseljenog područja naselja ugostiteljski objekti iz skupine „Restorani“ i „Barovi“ mogu raditi od 0,00 do 24,00 sata na slijedećim lokacijama pomorskog dobra:*

* *plaža Osejava;*
* *plaža Blace (kat.čest.br. 2928 k.o. Veliko Brdo),*

*a na temelju valjanje pravne osnove za korištenje pomorskog dobra.“*

Članak 2.

Ova Odluka o dopuni Odluke o radnom vremenu ugostiteljskih objekata na području grada Makarske stupa na snagu osmog dana od dana objave u Glasniku Grada Makarske.

KLASA:335-01/17-01/1

URBROJ: 2181-6-05-01-25-5

Makarska, \_\_\_\_\_\_\_\_\_\_\_ 2025.

 PREDSJEDNICA GRADSKOG VIJEĆA

 Gordana Muhtić, dipl.iur.

**Obrazloženje**

Pravna osnova za donošenje predložene Odluke je članak 9. stavka 2. Zakona o ugostiteljskoj djelatnosti (“Narodne novine” broj, [85/15](https://www.zakon.hr/cms.htm?id=17727), [121/16](https://www.zakon.hr/cms.htm?id=17729), [99/18](https://www.zakon.hr/cms.htm?id=35271), [25/19](https://www.zakon.hr/cms.htm?id=38981), [98/19](https://www.zakon.hr/cms.htm?id=40827), [32/20](https://www.zakon.hr/cms.htm?id=43439), [42/20](https://www.zakon.hr/cms.htm?id=44151), 126/21 i 152/24), kojim je u podstavku 3. propisano da predstavničko tijelo jedinice lokalne samouprave svojom odlukom određuje lokacije izvan naseljenih područja naselja za svoje područje na kojima se može obavljati ugostiteljska djelatnost u objektima iz skupine „Restorani“ i „Barovi“, koji sukladno stavku 1. podstavak 3. mogu raditi od 0,00 do 24,00 sata.

S obzirom da Odluka o radnom vremenu ugostiteljskih objekata na području grada Makarske (Glasnik Grada Makarske, br. 3/2016 i 21/2017) nije predviđala takve lokacije izvan naseljenih područja naselja, na kojima je Zakonom o ugostiteljskoj djelatnosti dozvoljen rad ugostiteljskim objektima iz skupine „Restorani“ i „Barovi“ od 0,00 do 24,00 sata, predloženom Odlukom određuju se lokacije pomorsko dobra na plaži Osejava i plaži Blace, izvan naseljenog područja naselja, na kojima se dozvoljava rad navedenih skupina ugostiteljskih objekata, a na temelju valjanje pravne osnove za korištenje pomorskog dobra.

 Gradonačelnik

 dr.sc. Zoran Paunović